Joniškėlio geležinkelio stotis

Joniškėlio geležinkelio stotis – siaurojo geležinkelio stotis, veikusi Joniškėlyje 1915–1996 m. Pro stotį ėjo geležinkeliai Gubernija–Biržai, Panevėžys–Joniškėlis, Joniškėlis–Žeimelis.

Stoties pastatas, prekių sandėlis, ūkinis pastatas, vienkelis tiltas per Mažupę, semaforai, 3 peronai, iešmai ir 7 stoties keliai – inžinerinio paveldo paminklas, valstybės saugomo siaurojo geležinkelio komplekso dalis (Nr. ). Viename iš buvusių stoties kelių stovi „Tu2“ lokomotyvas su vagonu-platforma. Dauguma stoties kelių apaugę žole, krūmais ir medžiais. Išlikę autentiški trikampio forma nutiesti bėgių keliai, skirti garvežiams apsukti 180° kampu atšakoje į Joniškėlio dvaro vandentiekį.

 Istorija 

Pirmojo pasaulinio karo metu 1916 m. vokiečių kariuomenė strateginiais tikslais nutiesė 600 mm vėžės siaurąjį geležinkelį iš Gubernijos į Pasvalį.Panevėžio siaurojo geležinkelio kompleksas, Panevėžio pastatai (kultūros paveldo objektai), Panevėžio apskrities Gabrielės Petkevičaitės-Bitės viešoji biblioteka. Nuoroda tikrinta 2023-07-20. Geležinkelio ruožą Joniškėlyje vokiečiai įrengė jau 1915 m. rudenį, tais pačiais metais šalia dvaro pastatė nedidelį medinį stoties pastatą; vėliau pastatytas nedidelis mūrinis. 1920–1922 m. linija prailginta iki Šiaulių ir iki Biržų, o 1935 m. paplatinta iki 750 mm vėžės. 1923 m. gyventojų surašymo metu Joniškėlio stotyje surašyti 8 gyventojai.

Stoties svarba augo: 1927 m. aptarnauti 13 607 keleiviai ir pervežta 660 t krovinių, 1937 m. – 21 919 keleivių ir 6 873 t krovinių.Viktoras Stanislovaitis, Joniškėlio  miestui – 275 metai (II-a dalis). Joniškėlis, 2011-07-06. Nuoroda tikrinta 2025-03-29. 1938 m. stotis tapo geležinkelio mazgu – atidarytas naujas 750 mm vėžės geležinkelio ruožas į Panevėžį. Tais pačiais metais pastatytas naujas, mūrinis, dviejų aukštų stoties pastatas su vienaaukščiu prekių sandėlio priestatu. Šalia stoties netrukus atsirado pirtis, „Lietūkio“ kooperatyvo sandėlis, pieninė, lentpjūvė ir malūnas.Saulius Pučinskas, Siaurojo geležinkelio istorija. II dalis, Nepriklausomų kūrėjų gildija, 2021 m. Nuoroda tikrinta 2023-07-22. Stotis buvo funkciškai susijusi su kooperatyvo namu, pienine, dvaro ferma ir joje esančiu vandens bokštu, išlikusiu iki dabar. Antrojo pasaulinio karo metais iš stoties nutiesta siauruko atšaka į Žeimelį.Onutė Stasiukaitienė, Siaurasis geležinkelis Lietuvoje, Kultūros paveldo centras, 2000 m. Žiemgala.lt. Archyvuota 2008-05-17. Nuoroda tikrinta 2023-07-22.

Sovietmečiu Joniškėlyje veikė statybinių medžiagų gamykla; siauriuku išveždavo plytas, iš aplinkinių kolūkių surinktus cukrinius runkelius, medieną. Atveždavo smėlį, anglį. Apie 1970 m. į stotį per dieną atvykdavo keturi keleiviniai ir šeši prekiniai sąstatai. Traukinių srautui aptarnauti nutiesta papildomų kelių, praplėsti peronai, stoties pakraščiuose įrengti iešmininkų nameliai. 1979 m., vadovaujant ilgamečiui stoties viršininkui Jonui Kaškeliui, stotis pripažinta gražiausia visoje Sovietų Sąjungoje. Sutvarkyta stoties aplinka traukė miestiečius, kurie ateidavo į stotį praleisti laisvo laiko, pasitikti atvažiuojančių traukinių.Saulius Pučinskas, Siaurojo geležinkelio istorija. III dalis, Nepriklausomų kūrėjų gildija, 2023 m. Nuoroda tikrinta 2023-07-22.

Keleivių ir krovinių srautui mažėjant, siaurojo geležinkelio tinklas pamažu pradėjo nykti. 1969 m. uždarytas Joniškėlio–Žeimelio ruožas,4479. Шяуляй - Йонишкелис - Биржай, Энциклопедия узкоколейных железных дорог бывшего СССР «Младший Брат». Nuoroda tikrinta 2023-07-22. 1980 m. Gubernijos kryptis sutrumpėjo iki Pakruojo,3135. Паневежис (Первое ОПП), Энциклопедия узкоколейных железных дорог бывшего СССР «Младший Брат». Nuoroda tikrinta 2023-07-22. 1985 m. – iki Petrašiūnų. 1988 m. uždarytas paskutinis keleivinio traukinio Panevėžys–Biržai maršrutas. Krovininiai dar važinėjo keletą metų, o 1996 m. liepos 1 d. stotyje nutrauktas visų traukinių eismas.“Joniškėlis“, p. 260. Akstis, 2007 m.Po dešimties metų pertraukos siaurukas sugrįžta į Joniškėlį, Delfi, 2007-02-20. Nuoroda tikrinta 2022-10-15.

1996 m. stotis ir jos infrastruktūra įtraukti į Kultūros vertybių registrą.

 Traukinių eismas 

Keleivinių traukinių eismas stotyje pagal 1939 ir 1969 m. tvarkaraščius:

1939 m.Tarnybinis traukinių tvarkaraštis, Susisiekimo ministerija, Geležinkelių valdyba, 1939. p. 127–139. Nuoroda tikrinta 2023-08-17.Traukinys Atvyksta Išvyksta PastabosPanevėžys–Joniškėlis 5:09 -  automotrisėBiržai–Šiauliai 5:25 5:27  automotrisėŠiauliai–Biržai 5:26 5:41  prekinis-keleivinisJoniškėlis–Panevėžys - 5:32  automotrisėPanevėžys–Joniškėlis 16:18 -  automotrisėBiržai–Šiauliai 16:37 16:40  automotrisėŠiauliai–Biržai 16:38 16:41  automotrisėJoniškėlis–Panevėžys - 16:45  automotrisėŠiauliai–Biržai 23:02 23:04  automotrisėBiržai–Šiauliai 23:03 23:18  prekinis-keleivinis

1969 m.Pabaltijo geležinkelio keleivinių traukinių tarnybinis sąrašas, TSRS susisiekimo ministerija, p. 506–509. Ryga, „Transportas“, 1969 m.Traukinys Atvyksta Išvyksta PastabosPanevėžys–Joniškėlis 6:17 -  prekinis-keleivinisJoniškėlis–Panevėžys - 6:28  prekinis-keleivinisGubernija–Panevėžys 11:32 11:47  prekinis-keleivinisPanevėžys–Biržai 11:38 11:53  prekinis-keleivinisPanevėžys–Gubernija 18:26 18:35  prekinis-keleivinisBiržai–Panevėžys 18:29 18:44  prekinis-keleivinis

 Šaltiniai 

Gelež
Kategorija:Lietuvos siaurųjų geležinkelių stotys
Kategorija:Tarpukario modernistinė architektūra Lietuvoje
Kategorija:Pasvalio rajono savivaldybės geležinkelio stotys
Kategorija:Lietuvos kultūros vertybės: geležinkelio stotys